اے آر خاتون

اے آر خاتون  یا امت الرحمن (پیدائش: 1900ء - وفات: 24 فروری، 1965ء) پاکستان سے تعلق رکھنے والی اردو کی مشہور و معروف ناول نگار تھیں جنہوں نے تصویر اور افشاں جیسے لازوال ناول لکھے۔ ان کی تحریروں میں برصغیر کے مسلمان معاشرے کی تہذیبی اور اخلاقی اقدار کی بنتی بگڑتی تصویر نمایاں نظر آتی ہے اور یہی ان کی تخصیص بھی ہے۔

حالات زندگی 
اے آر خاتون 1920ء کو دہلی، برطانوی ہندوستان میں پیدا ہوئیں ۔ ان کا اصل نا م امت الرحمٰن تھا۔ بچپن ہی سے انہیں لکھنے پڑھنے کا بہت شوق تھا اور انہوں نے اپنے شوق اور جستجو سے گھر کے اندر رہتے ہوئے نہ صرف تعلیم مکمل کی بلکہ مضمون نگاری کا سلسلہ بھی شروع کیا۔ ان کے مضامین وقتاً فوقتاً رسالہ عصمت میں شائع ہوتے رہے۔

ناول نگاری 
1929ء میں انہوں نے اپنا پہلا ناول شمع تحریر کیا جو اپنے دلکش انداز تحریر کی وجہ سے بے حد پسند کیا گیا۔ اس ناول نے اردو میں ناول نگاری کی روایت کو آگے بڑھایا۔ شمع کے بعد ان کا دوسرا ناول تصویر تھا۔ یہ ناول بھی شمع کی طرح بے حد پسند کیا گیا۔ اس کے بعد تو اے آر خاتون کے ناولوں کی قطار لگ گئی۔ افشاں، فاکہہ، چشمہ، ہالا اور رُمانہ ان کے ایسے ہی چند ناول ہیں جنہوں نے شائع ہوتے ہی دھوم مچادی۔

اسلوب و اختصاص 
اے آر خاتون کے ناولوں میں کہانی اور کردار میں یکسانی پائی جاتی ہے تاہم ان ناولوں میں برصغیر کے مسلمان معاشرے کی تہذیبی اور اخلاقی اقدار کی بنتی بگڑتی صورت حال صاف دکھائی دیتی ہے اور یہی ان کے ناولوں کا اختصاص بھی ہے اور مقبولیت کا سبب بھی۔

پاکستان آمد 
تقسیم ہند کے بعد اے آر خاتون پاکستان منتقل ہوگئیں۔

ڈرامائی تشکیل 
اے آر خاتون کے کئی ناول پاکستان ٹیلی ویژن سے پیش کیے جاچکے ہیں جو بے حد مقبول ہوئے۔ جن میں افشاں، تصویر اور شمع خاص طور پر بہت مشہور ہوئے۔ ان ناولوں کی ڈرامائی تشکیل فاطمہ ثریا بجیا نے دی۔

تصانیف 
 افشاں
 ہالہ 
 تصویر
 شمع 
 چشمہ
 رُمانہ 
 فرحانہ
 زیور
 عصمہ

وفات 
اے آر خاتون 24 فروری، 1965ء کو لاہور، پاکستان میں وفات پا گئیں۔

حوالہ جات 

1920ء کی پیدائشیں
1965ء کی وفیات
اردو ناول نگار
پاکستانی مسلم شخصیات
پاکستانی مصنفات
پاکستانی ناول نگار
دہلی کے مصنفین
لاہور کے مصنفین
دہلی میں پیدا ہونے والی شخصیات